ભાવનગર મહાપાલિકાની અલગ-અલગ ત્રણ વિભાગની ટીમ દ્વારા શહેરના સૌથી ગચી – ગણાતા નવાપરા વિસ્તારમાં વર્ષોથી ઝડ જમાવી ચુકેલા દબાણો પર તવાઈ બોલાવી અનેક દબાણો દુર કરી આંતરીક રોડ રસ્તાઓ ખુલ્લા કર્યા હતાં. નવાપરામાં આવેલ રઝા ટ્રેડર્સ, આશીયાના, તથા અનેક કેબીનો, ભંગારના ડેલાવાળાઓ દ્વારા કરવામાં આવેલ પાટેશન દુર કરવામાં આવ્યા હતાં. આ કામગીરી દરમ્યાન અધીકારીઓએ અમુક દબાણો હટાવવા મામલે નેતાઓ સાથે ચડભડ સર્જાઈ હોવાનું જાણવા મળ્યું છે. જો કે અધિકારીગણે મક્કમ મન સાથે તમામ દબાણો દુર કર્યા હતાં.